Viorica Cherecheș, candidat PNL la Senat, în circumscripția Maramureș, are o avere impresionantă, greu de explicat prin veniturile obținute.

În 2013, ea a cumpărat două vile: una de 838 metri pătrați și alta de 106 mp. Acestea se adaugă la alte trei locuințe pe care le deținea deja: o casă de 373 mp, moștenită, din 1977, o casă de vacanță de 218 mp, construită în 1995, și o casă de 117 mp, cumpărată în 2007. Toate se află în Baia Mare. De altfel, din chirii ea a câștigat 68.243 lei, în 2015.

Viorica Cherecheș are și șase terenuri în Maia Mare, în suparafață totală de peste 5.000 mp.

Anul trecut, ea a avut un salariu de 84.375 de lei, din postul de director al Spitalului de Boli Infecțioase din Baia Mare.

În declarația de avere, Viorica Cherecheș afirmă că a împrumutat-o cu 300.000 de euro pe Jederean Eugenia.

Mama primarului Cătălin Cherecheș a fost impusă pe listele PNL de Coaliția pentru Baia Mare, cu care liberalii au încheiat un protocol la nivel local. Cătălin Cherecheș, aflat în arest la domiciliu, a fost reales cu sprijinul acestei coaliții, deși la acel moment se afla în arest la Gherla.

Liberalii au susținut însă că mama sa va candida întrucât „este o personalitate a județului”. „Domnul Tismăneanu, un mare luptător împotriva comunismului îl avea pe tatăl său lider comunist şi cu toate acestea fiul lui Tismăneanu a luptat şi luptă împotriva comunismului. Să îl deportăm? Domnul premier Cioloş întâmplător are pe unchiul domniei sale care este Virgil Ardeleanu, zis şi Vulpea. Ce vină are domnul premier Cioloş că unchiul domniei sale are nişte dosare în instanţă sau în cercetare?'', a argumentat liberalul Mircea Dolha.

REZULTATE ALEGERI PARLAMENTARE 2016. Categorie specială pentru cititorii ”România liberă”

Listele candidaților principalelor partide. Cele mai interesate stiri despre Alegeri Parlamentare 2016. Programele electorale ale partidelor care luptă pentru voturi. Dezvăluiri despre cei care vor să ajungă parlamentari la alegerile din 11 decembrie 2016.

Gasiti toate aceste informații foarte ușor, în categoria speciala dedicată alegerilor parlamentare din acest an din romanialibera.ro:

REZULTATE ALEGERI PARLAMENTARE 2016